b'\n_START_ARTICLE_\nJo\xc5\xbee Boncelj\n_START_SECTION_\n\xc5\xbdivljenje in delo\n_START_PARAGRAPH_\nDiplomiral je na zagreb\xc5\xa1ki Pravni fakulteti in prav tam 1936 tudi doktoriral. Za zavarovalno tehniko se je strokovno izpopolnjeval v tujini in 1939 kon\xc4\x8dal dvoletni visoko\xc5\xa1olski te\xc4\x8daj v Pragi in na Dunaju. Na podro\xc4\x8dju zavarovanja je slu\xc5\xbeboval v Zagrebu, po kon\xc4\x8dani vojni je postal \xc5\xa1ef aktuar v Zavarovalnem zavodu Slovenije v Ljubljani. Od 1950 je bil docent in v letih 1965\xe2\x88\x921983 redni profesor za zavarovanje na Pravni fakulteti v Ljubljani. Pedago\xc5\xa1ko in znanstveno je delal na podro\xc4\x8dju splo\xc5\xa1nega zavarovanja in zavarovalne tehnike, ekonomike zavarovanja in zunanjetrgovinskega zavarovanja. Uveljavil se je kot pisec \xc5\xa1tevilnih del, ki so zajeta v 70-tih knji\xc5\xbenih enotah, o zavarovanju in zavarovanstvu. Z referati je sodeloval na mnogih doma\xc4\x8dih in tujih kongresih.Njegovo najpomembnej\xc5\xa1e delo je knjiga Zavarovalna ekonomika (1983), v kateri je teoreti\xc4\x8dno prikazal celotno zavarovanje in zavarovalstvo.'